《和李少卿见贻之什》
宋代·李新

碧江青嶂冷翻光，水镜冰壶照座凉。
舜日有时琴自动，鲈鱼何处鱠飞香。
竹开细尾搀先出，雀引新雏底事忙。
老去得为裴度客，旧来频过郑公乡。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。